Біз күткен мереке

Мен Ортағаш негізгі мектебінің 5-сынып оқушысы Балтабай Нарғызбын. Кеше ғана жадыраған жазды құшақ жая қарсы алып, мәз-майрам боп едік. Бүгін жаз да қол бұлғап, есіктен қимай-қимай қарап тұр... Күз бір өзі келген жоқ. Білім күнін ерте келді. Білім күні - жас үшін де, кәрі үшін де мерейлі мереке, зор қуаныш. Білім күні - жас жүректердің дүрсілі. Бұл күні біреулер мектеп табалдырығын алғаш рет аттаса, енді біреулері жоғарғы оқу орнына барып жатыр. Бұл күні балалармен бірге мұғалімдер де, ата-аналар да бір жасап қалады. Әдемі болып киінген халық білім күнінің ажарын ашып, сәнін келтіреді. Біздің ауылдың мектебі өте үлкен. Ол мектептен көптеген түлектер қанат қағып ұшып жатыр. Біз де аға-апаларымыздың өкшелерін басып келеміз.   1 –қыркүйек –Білім күні өте жақсы деңгейде өткізілді. Оқушылар өте белсене қатысып, әндерін айтып, билерін биледі. 1-сыныпқа 3 оқушы мектеп табалдырығын аттады. 1-сыныптың оқушыларына біз сияқты білімді де, тәрбиелі оқушы болуларына тілектеспін.

Дайындаған: 5-сынып оқушысы Балтабай Нарғыз